Buhlanga

Buhlanga yinkholelo yekutsi emacembu ebantfu anetimfanelo letehlukene tekutiphatsa letihambisana netimfanelo letitsatfwa njengetimile letemukeliwe futsi ingahlukaniswa kuye ngekutsi luhlanga lolunye noma sive siphakeme kunalesinye.    Kungaphindze kusho  kubandlulula, nobe kuphikisana lokucondziswe kulabanye bantfu ngenca yekutsi bavela esiveni lesehlukile.  Tindlela tesimanje tebuhlanga tivamise kusekelwa emibonweni yetenhlalo yemehluko wetintfo letiphilako emkhatsini webantfu. lemibono ingaba ngulokwenteka emphakatsini, imikhuba,  tinkholelo, noma tinhlelo tetepolitiki lapho khona tinhlanga letehlukene tibekwa ngekutsi tiphakeme noma tiphansi kuletinye, kususelwa etintfweni , emakhonweni, noma timfanelo leticatjangwa  titsatfwa njengelifa.   Kube nemitamo yekutsi tinkholelo tebuhlanga tibe semtsetfweni ngetindlela tesayensi, njengebuhlanga besayensi, lokukhonjiswe kakhulu kutsi kute sizatfu. Ngekuya kwetinhlelo tetepolitiki (sib. lubandlululo ) letisekela kuveta lubandlululo noma kwenyanya emikhubeni noma imitsetfo lebandlululako, imibono yebuhlanga ingafaka ekhatsi tincenye tetenhlalakahle letihambisanako letifana nekuba bantfu bendzabuko, kutondza bantfu bekuhamba, kuba ngulabanye, kuhlukaniswa, kubekwa ngetigaba, kanye nebukhulu .